O jurnalistă a fost agresată de susținătorii PSD la mitingul din Iași. Roxana Costaș a povestit că a fost lovită cu o pancartă în cap în timp ce filma. Ea a publicat imaginile pe pagina de Facebok.

Jurnalista filma în apropiere de Piața Unirii, unde a avut loc mitingul, pe simpatizanții PSD cum se strâng pentru a asculta discursul lui Liviu Dragnea. În acel moment, ea a fost lovită cu o pancartă în cap.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

„Clipul s-a oprit pentru că m-au luat la bătaie susținătorii lui Dragnea. Atât!”, a relatat ea pe contul de Facebook. „Nu m-a rănit. M-a lovit cu pancarta și am scăpat telefonul pe jos. Și eu, și telefonul suntem bine. Aveam carcasă”, a adăugat ea, într-un comentariu.

Roxana Costaș a povestit ulterior ce s-a întâmplat:

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

PSD a organizat, joi, la Iaşi, un miting regional la care au participat peste 10.000 de membri şi simpatizanţi. Piaţa Unirii a fost delimitată cu garduri metalice, iar pe scena amplasată a avut loc un spectacol folcloric, iar ulterior liderii PSD Liviu Dragnea, Rovana Plumb şi candidaţi la alegerile europarlamentare au ţinut discursuri.

Dincolo de garduri, s-au adunat alte câteva mii de persoane pentru a protesta faţă de PSD şi Liviu Dragnea, liderul social-democrat fiind huiduit pe tot parcursul discursului.

Citește și

VIDEO. Mitingul de la Iași s-a încheiat. În Piața Unirii au fost aruncate flyere anti-PSD

Liviu Dragnea îi atacă pe protestatarii anti-PSD de la Iași: „Derbedei care umblă pe lângă scenă”

VIDEO. Florin Morariu, eroul unui atac terorist din Anglia, rupe un steag PSD la mitingul din Iași

Sursa: Digi24, News.ro